**James Joseph Byrne** (født 28. juli 1908 i Saint Paul i Minnesota i USA; død 2. august 1996 i Dubuque i Iowa) var en amerikansk katolsk erkebiskop av Dubuque.

Liv og virke
------------

### Bakgrunn

James Joseph Byrne var sønn av Philip Joseph og Mary Agnes (*née* McMonigal) Вyrne. Han hadde fem brødre og tre søster; en av brødrene, Thomas R. Byrne, var borgermester av St. Paul fra 1966 til 1970. En annen bror, Robert Byrne, underviste i latin ved *Saint Thomas Military Academy*. 

Etter første skolegang på menighetsskole gikk han på Cretin High School i St. Paul.

Byrne begynte ved at Nazareth Hall Preparatory Seminary i 1924. I 1927 fortsatte han presteutdannelsen ved St. Paul Seminary. Han tok bakkalaureat fra Catholic University of America i Washington, D.C. i 1933.

### Prest

James J. Byrne ble presteviet den 3. juni 1933 av erkebiskop John Gregory Murray. Hans første postering var som kapellan ved St. Peter's Church i Mendota. Han fortsatte studiene ved Det katolske universitetet i Leuven i Belgia, der han tok teologisk doktorgrad i 1937 med avhandlingen *«Idea of Development of Doctrine in Anglican Writings of John Henry Newman.»*

Etter hjemkonsten tilMinnesota var Byrne professor i filosofi og teologi] (1937–45) og studiedekan (1941–45) ved College of St. Thomas. Han var også deltidsprofessor i teologi ved College of St. Catherine (1940–47) og professor i teologi ved St. Paul Seminary (1945–47). I tillegg var han kapellan ved lokale religiøse institutter.

### Hjelpebiskop i Saint Paul

Den 10. mai 1947 ble han utnevnt av pave Pius XII til hjelpebiskop i Saint Paul og titulærbiskop av *Etenna*. Han ble bispeviet den 2. juli samme år av erkebiskop Amleto Giovanni Cicognani; medkonsekratorer var Thomas Anthony Welch, biskop av Duluth, og Francis Joseph Schenk, biskop av Crookston.

### Biskop av Boise

Den 16. juni 1956 ble biskop Byrne utnevnt til biskop av Boise etter biskop Edward Kellys død, og den 29. august samme år ble han innført i dette embede i delstaten Idaho.

### Erkebiskop av Dubuque

Den 19. mars 1962 ble han utnevnt til erkebiskop av Dubuque; han ble innført i embedet den 8. mai samme år. 

I perioden 1962 til 1965 deltok han på Det andre vatikankonsils alle fire sesjoner. Han ønsket samarbeid mellom katolikkene og protestantene i Dubuque og gikk svært ofte med på å tale i klassene til seminarister for begge bekjennelser.

I 1966 ble erkebispedømmet det første i USA til å introdusere presteråd. I 1971 åpnet erkebiskopen *Villa Raphael* for pensjonerte prester. Den 4. oktober 1979 besøkte pave Johannes Paul II delstaten Iowa.
Den 23. august 23. august 1983 ble hans fratreden innvilget etter at han hadde fylt 75 år.

Erkebiskop James J. Byrne døde den 2. august 1996 i sin bispeby.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Pave Pius X (1835-1914) \*1884
* Kardinal Gaetano de Lai (1853–1928) \*1911
* Kardinal Raffaele Carlo Rossi (1876–1948) \*1920
* Kardinal Amleto Giovanni Cicognani (1883–1973) \*1933
* Erkebiskop *James Joseph Byrne* (1908–1996) \*1947

Referanser
----------

1. 1 2 3 4 5  Curtis, Georgina Pell (1961). *The American Catholic Who's Who*. XIV. Grosse Pointe, Michigan: Walter Romig.
2. 1 2 3 4  «The good old days: when bishops knew how to bishop...». *ORBIS CatholicVS*. 23. august 2009.
3. 1 2  «OTHER DEATHS». *The Gazette*. 4. august 1996.
4. ↑  BYRNE, James J. - Encyclopedia Dubuque
5. ↑  www.catholic-hierarchy.org byrne, lest 12. november 2023

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** LCCN
 |